Hengeving

Hengeving (latin: Phegopteris connectilis) er en art bregner innenfor hengevingslekten i hengevingfamilien. 

Hengeving er en 10-50 cm høy, opprett bregne, som kjennes lett på at det nederste paret av primærfliker på bladplaten henger tydelig ned i forhold til de andre, derav navnet. Bladplaten totalt sett er ujevnt og svakt hvithåret, og under har bladnerven smale skjell. 

Bladet er dobbelt fliket, og på sekundærflikens underside sitter to rekker av brunaktige sporehushoper (sori), omtrent midt mellom flikkanten og midtnerven.

Jordstengelen er tynn og krypende og har både skjelldekke og behåring. Bladene er enkeltstående på opprette stengler, og bladstilken er ofte langt lengre enn bladplaten. Bladskaftet er brunt eller brunrødt nederst, og har hvitt hårdekke oppover på grønn stilk. 

Hengeving vokser i hele Norge, opp til  moh. på Hardangervidda og  moh. i Jotunheimen. Ellers vokser den i absolutt hele Skandinavia med Finland og Danmark, samt nordvest og nord på Island og ellers noe spredt i sør. Den finnes også på Færøyene.

 Eksterne lenker 

 Hengeving fra Kristin Viganders virtuelle flora.

Kategori:Hengevingfamilien
Kategori:Arter formelt beskrevet i 1866
Kategori:Norges flora
Kategori:Danmarks flora